روسیه پایتختی مسکو نینگ غربیده جایلشگن کالوگا منطقه سی گه, اوکراین نینگ اوچووچیسیز اوچاق لر بیلن هوا هجومی اویوشتیریش تشبثی نینگ آلدی نینگ آلینگن لیگی بیلدیریلدی.
روسیه مدافعه وزیرلیگی تامانیدن بیریلگن بیاناتده, اوکراین نینگ 6 اوچووچیسیز اوچاق بیلن هجوم تشبثی گه تیگیشلی, "بو کیچه کالوگا منطقه سیده کیف رژیمی نینگ اوچووچیسیز اوچاق لر بیلن ترورچیلیک هجومی اویوشتیریش تشبثی نینگ آلدی آلیندی" دییه قید ایتیلدی.
روسیه هوا مدافعه سیستم لری نینگ 6 اوچووچیسیز اوچاق نی یوق قیلگن لیگی بیلدیریلگن بیاناتده, آلدی آلینگن اوشبو هوا هجومی تشبثی نینگ هیچ قنده ی بیر جانی و مالی خساره گه سبب بولمه گن لیگی معلوم قیلیندی.
24- و 28- جولایده اوکراین نینگ مسکو گه اوچووچیسیز اوچاق لر بیلن هجوم اویوشتیرگن لیگی, اوشبو حادثه نینگ جانی خساره گه سبب بولمه گن لیگی بیلدیریلگن ایدی.
30- جولای و 1- آگست کونلریده هم روسیه مدافعه وزیرلیگی, اوکراین نینگ مسکو گه اوچووچیسیز اوچاق لر بیلن هجوم اویوشتیریش گه تشبث قیلگن لیگی نی ایسله تیب اوتگن ایدی.
ایکله هجومده هم مسکو سیتی منطقه سیده گی آسمان اوپر گه اوچووچیسیز اوچاق اصابت ایتیب, بنا گه ضرر ییتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
